གསང་བདུན་མ་བཞུགས་སོ། །བླ་མ་དམ་པའི་ཞབས་ལ་གུས་པས་ཕྱག་འཚལ་་་་
ལོ༑ །སྤྱིར་ཏིང་ངེ་འཛིན་གྱི་གེགས་དང་བར་ཆད་བསལ་ཐབས་བསམ་གྱིས་མི་ཁྱབ་པ་་་་
ཞིག་གསུངས་ཀྱང༌། གནད་གཅིག་མ་ཤེས་པར་ཀུན་བསལ་བར་མི་ལང་བས།
གནད་གཅིག་ཤེས་ན་གེགས་དང་བར་ཆད་མི་འབྱུང་སྟེ། སྐྱོན་མེད་གཉུག་མ་ཡེ་ཤེས་ཀྱི་་
ཉམས་རྟོགས་འབའ་ཞིག་འབྱུང་བར་ལོངས་སྤྱོད་རྫོགས་པའི་སྐུ་བཅོམ་ལྡན་འདས་རྣམ་
པར་སྣང་མཛད་ཀྱི་སྐུའི་སྒོ་ནས་ཆོས་སྟོན་པས་རྣལ་འབྱོར་གྱི་དབང་ཕྱུག་ཆེན་པོ་བིརླ་པའི་་་
ཐུགས་ལས་འཁྲུངས་པའོ། །དེ་ལ་བསྐྱེད་རྫོགས་ཀྱི་ཏིང་ངེ་འཛིན་གང་བསྒོམས་ཀྱང་་་་་
བདེ་གསལ་མི་རྟོག་པའི་ཉམས་སྐྱེ་བའི་ཡན་ལག་ཏུ། ལུས་རྣམ་པར་སྣང་མཛད་ཀྱི་ཆོས་་
དྲུག་ལ་གནས་པར་བྱ་བ་གནད་དུ་ཆེ་སྟེ། དེའང་ཐུར་སེལ་གྱི་རླུང་དབང་དུ་བྱ་བའི་་་་་
གནད་དུ་རྐང་པ་རྡོ་རྗེའི་སྐྱིལ་ཀྲུང་བཅའ། ས་རླུང་དབུ་མར་གཟུང་བར་བྱ་བའི་ཆེད་དུ་་་་་
སྒལ་ཚིགས་གསེར་གྱི་དོང་རྩེ་བརྩེགས་པ་ལྟར་བསྲང༌། ཆུ་རླུང་དབུ་མར་གཟུང་བའི་
གནད་དུ་ལག་པ་མཉམ་གཞག་གི་ཕྱག་རྒྱ་བཅའ། མེ་རླུང་དབུ་མར་གཟུང་བའི་གནད་དུ་
92

མགྲིན་པ་ལྕགས་ཀྱུ་ལྟར་དགུག །རླུང་གི་རླུང་དབུ་མར་གཟུང་བའི་གནད་དུ་མིགསྣ་་་་་
རྩེར་དབབ། དེ་རྣམས་དབུ་མར་སྟོབས་སུ་གྱུར་པར་བྱ་བའི་གནད་དུ་ལྕེ་རྐན་ལ་སྦྱར་
ཅིང་ཡ་སོས་མ་མཆུ་ལ་ཅུང་ཟད་རེག་ཙམ་བྱའོ། །ལུས་དེ་ལྟར་བཅོས་པ་དང༌། བསྐྱེད་
རྫོགས་ཀྱི་སེམས་ཀྱི་དམིགས་པ་དང༌། སྲོག་རྩོལ་གྱི་རླུང་གི་བྱེད་པ་གསུམ་འཛོམས་ན་་་
ཡོན་ཏན་སྐྱེ་བ་ལ་ཚེགས་མེད་གསུང༌། ལུས་དེ་ལྟར་མཚན་ཉིད་དང་མི་ལྡན་པའི་སྐྱོན་ནི།
གསང་བ་གཅིག་གིས་བསྒོམས་པས་རླུང་སེམས་ཡེ་མི་གནས། ལུས་ཀྱི་ཤ་བསྐམས།
སྟོབས་དང་ཐིག་ལེ་ཉམས། ཡོན་ཏན་ཡེ་མ་སྐྱེས་པ་ལ་ལུས་ཕྱིར་དགྱེས་པའི་སྐྱོན་ཡིན་་་་་
པས་དྲང་ལ་དགུ་བར་བསྒོམ་དུ་བཅུག་པས་སེལ་ལོ། །དེ་ལྟར་རྟག་ཏུ་དགྱེས་ན་ལུས་་་་་་
སེམས་ལ་ཉམས་ཅིའང་མེད་པར་སྒོམ་ཆེན་བསྐམས་ནས་འཆི་སྟེ། དེས་ན་ཕྱིར་མ་་་་་་་
དགྱེས་པར་བསྲང་བ་གནད་དུ་ཆེའོ། །ཡང་གསང་བ་གཅིག་གིས་བསྒོམས་པས་དང་པོ་་་་
བདེ་བ་ཤས་ཆེ་བ་སྙམ་བྱེད་པ་འབྱུང༌། དེ་ནས་སྙིང་འཕྱོ་ལ་མི་དགའ། འཁོར་ལ་ཁྲོ།
སྒོམ་དང་བླ་མ་ལ་ཚིག་པ་ཟ། ཉམས་གསུམ་ཀ་ལ་རྒྱལ་པོའི་སྣང་བ་བྱུང་བ་ལ། དེ་རོ་
སྟོད་དགུ་ཆེས་པའི་སྐྱོན་ཡིན་པས། རོ་སྟོད་དགྱེ་དགུ་རན་པར་བྱས་ནས་བསྲང་ཞིངཞིང་་་
སྒོམ་དུ་བཅུག་པས་སེལ་ལོ། །དེར་རྟག་ཏུ་དགུ་ན་དོན་མེད་དུ་ངུ༌། མགོ་བཏུམས་ཀྱིན་
འབྲོས༑ གཞན་གྱིས་གསད་ཀྱིས་དོགས། ཐ་མ་སྨྱོ་འབོགས་སུ་འགྲོ་སྟེ་རྒྱལ་པོས་་་་་
ཁྱེར་རོ། །དེས་ན་རོ་སྟོད་མ་དགུས་པར་བསྲང་བ་གནད་དུ་ཆེའོ། །ཡང་གསང་བ་་་་་་
གཅིག་གིས་བསྒོམས་པས་དང་པོ་རྣམ་པར་རྟོག་པ་མང་པོ་འབྱུང༌། དེ་ནས་ལུས་ཇེ་ལྕི་ལ་
སོང་༑ ཤ་འཕྲིག་ཅིང་འགུལ། བྱད་ཟ། ཀླུ་དང་བཙན་ལ་སོགས་པའི་སྣང་བ་མང་་་
པོ་བྱུང་བ་ལ། དེ་ལུས་གཡས་སུ་ཡོ་བའི་སྐྱོན་ཡིན་ཏེ། དྲང་པོར་བསྲང་ཞིང་བསྒོམ་དུ་་
བཅུག་པས་སེལ་ལོ། །དེ་ལྟར་གཡས་སུ་རྟག་ཏུ་ཡོ་ན་ཐ་མ་མཛེར་འགྲོ་སྟེ། དེས་ན་་་་་
གཡས་སུ་མི་ཡོ་བར་བསྲང་བ་གནད་དུ་ཆེའོ། །ཡང་གསང་བ་གཅིག་གིས་བསྒོམས་པས་
དང་པོ་བདེ་བ་ཆེར་བྱུང༌། དེ་ནས་ཐིག་ལེའང་ཉམས། མཁལ་སྐེད་ན། བདེ་བའི་་་་
ཉམས་ཤོར། བུད་མེད་ཀྱི་འདོད་པས་གདུངས་པ་ལ། དེ་གཡོན་དུ་ཡོ་བའི་སྐྱོན་ཡིན་་་
ཏེ༑ དྲང་པོ་བསྲང་ཞིང་བསྒོམ་དུ་བཅུག་པས་སེལ་ལོ། །རྟག་ཏུ་ཡོ་ན་གྲང་ནད་ཅན་དུ་
93

འགྲོའོ༑ །བུད་མེད་ཀྱི་ཕྱིར་འགྲོའོ། །དེས་ན་གཡོན་དུ་མི་ཡོ་བར་བསྲང་བ་གནད་དུ་་
ཆེའོ༑ །ཡང་གསང་བ་གཅིག་གིས་བསྒོམས་པས་དང་པོ་བདེ་གསལ་གྱི་ཉམས་དང་ས་་་་་
ཀྲྀ་ཏའི་སྐད་ལ་སོགས་པ་དུ་མ་བྱུང༌། དེ་ནས་མགྲིན་པ་མེད་པ་སྙམ་བྱེད་པ་དང༌།
སྣང་བ་དམར་ལམ་ལམ་པ་དང༌། དང་ཀ་འགག །ལྕེ་འབྲུམ་པས་གང༌། སོ་་་་་་
འཐམས༑ མིག་གྱེན་ལ་བལྟ། རྩ་གཞིར་རེངས་ནས་ན། ཤེས་པ་བག་ཙམ་འཁྲུལ་་
ཞིང༌༑ བདག་ལ་མཐུ་བྱེད་པ་ཡོད་ཟེར་བ་ལ། དེ་མགྲིན་པ་དགུས་དྲགས་པའི་སྐྱོན་་་་
ཡིན་ཏེ།
ཅུང་ཟད་བཏེག་ནས་བསྒོམ་དུ་བཅུག་པས་སེལ་ལོ། །རྟག་ཏུ་དགུས་དྲག་ན་་་
ཐ་མ་ཤེས་པ་ཇེ་འཁྲུལ་ལ་འཁྲུལ་ནས་འགྲོ་སྟེ། དེས་ན་མགྲིན་པ་ཧ་ཅང་ཡང་དགུས་་་་་
དྲག་པ་མི་བྱ་བར་གནད་དུ་ཆེ་གསུང༌། ཡང་གསང་བ་གཅིག་གིས་བསྒོམས་པས་རྨི་ལམ་
དུ་སྦྲུལ་ནག་པོ་འོང་། སྤྱི་བོ་ན་སྦྲུལ་ཡོད་པ་སྙམ་བྱེད། སྤྱི་བོ་ཟ་འགུལ་བྱེད། ཐོར་་་
བུ་དང་ཤ་འཕྲིག་པ་བྱུང་བ་ལ། དེ་སྤྱི་བོ་མདུན་དུ་བུབ་པའི་སྐྱོན་ཡིན་ཏེ། བསྲང་ནས་་
བསྒོམ་དུ་བཅུག་པས་སེལ་ལོ། །རྟག་ཏུ་བུབ་ན་ཀླུ་དང་ས་བདག་གིས་འཛིན་ཅིང་ཐ་མ་་་་
མཛེར་འགྲོའོ། །དེས་ན་སྤྱི་བོ་འཁྲུད་པ་བཞིན་དུ་བུབ་པར་མི་བྱ་བ་གནད་དུ་ཆེའོ་གསུང་་
ངོ་༑ །ཡང་གསང་བ་གཅིག་གིས་བསྒོམས་པས་དང་པོ་མགོ་ལྕི། དེ་ནས་གཉིད་མཐུག །
ཇེ་མཐུག་སོང་བ་ལ་སོགས་པ་བྱུང་བ་ལ། དེ་མགོ་བཏུམས་པའི་སྐྱོན་ཡིན་ཏེ། དེ་གོས་
བསལ་ནས་བསྒོམ་དུ་བཅུག་པས་སེལ་ལོ། །རྟག་ཏུ་བཏུམས་དྲག་ན་ཐ་མ་བྱིང་ནས་ཤིན་
ཏུ་རྨོངས་པར་འགྲོ་སྟེ། དེས་ན་མགོ་མ་བཏུམས་པར་བསྒོམ་པ་གནད་དུ་ཆེའོ་གསུང་ངོ་། །
དེ་ལྟར་ན་དང་པོའི་དུས་ན་ལུས་རྣམ་པར་སྣང་མཛད་ཀྱི་ཆོས་དྲུག་དང་ལྡན་པར་སྐྱོན་མེད་་་
དུ་བྱ་བ་གནད་དུ་ཆེའོ། །ལུས་ཕྱོགས་བཞི་མི་ཡོ་ཞིང་ཅུང་ཟད་དགུ་བར་བྱ། མགྲིན་པ་
དགུག་ཅིང་ཧ་ཅང་མ་དྲགས་པར་བྱ། མགོ་བོ་མ་ནུབ་ཅིང་མ་བཏུམས། ལུས་རྣམ་པར་
སྣང་མཛད་ཇི་བཞིན་དུ་བྱའོ། །དེའང་དྲོད་ཅུང་ཞིག་མ་སྐྱེས་པའམ། བཙན་དྲོད་
འདོད་ན་སྐབས་སུ་མགོ་བོ་སྤྲུག །ཀླག་ཅོལ་སྨྲ་ན་སྐབས་སུ་མགོ་བོ་བཏུམས། དེ་ལྟར་
གཉིས་ཀྱི་དུས་ལ་ངེས་པ་མི་འོང༌། ལུས་དེ་ལྟར་བྱས་ན་རླུང་སེམས་ཀྱི་མན་ངག་གང་་་་་་
བསྒོམས་ཀྱང་དབུ་མར་གནས་ཏེ། རླུང་སེམས་རྩ་གནས་གཞན་དུ་མི་འདུ་བས་སོ། །
94

ཉམས་རྟོགས་སྐྱོན་ཅན་གཞན་མི་བསྐྱེད་དེ། བདེ་གསལ་མི་རྟོག་པའི་ཉམས་མྱུར་དུ་སྐྱེ་་་
ཞིང་རྟགས་ལྔ་དང་ཡོན་ཏན་བརྒྱད་ལ་སོགས་པར་འཆར་བ་ལ་ཚེགས་མེད། བདག་གི་་་
སློབ་མ་གྲུབ་ཐོབ་གསུམ་གྱིས་ཀྱང་དང་པོ་དེ་ལྟར་བསྒོམས་པ་ཡིན། དེ་རིང་གི་ཆོས་དེས་
ནི་གྲུབ་ཐོབ་གསུམ་གྱི་གེགས་བསལ་བ་ཡིན་ཏེ། གནད་ཤིན་ཏུ་ཆེ་བས་གཅེས་པར་་་་
མཛོད་ཅིག །དེའི་དོན་གོ་ནི་སྒོམ་སྐྱོན་ཐམས་ཅད་སྒྲོག་རང་སར་གྲོལ་བ་ཡིན།
གེགས་དེ་རྣམས་ཁོང་གིས་འདི་ལ་འབྱུང་ཞུ་བ་ཕུལ་ནས། བཟླས་སུ་མེད་གསུང་། ལ་
སྟོད་ལྷོ་ཕྱོགས་ཙོ་རོ་འབྲིང་མཚམས་སུ། །ཉི་ཟླ་ལྟར་གྲགས་བླ་ཆེན་ས་སྐྱ་ལ། །སྔོན་་་་
སྦྱངས་ལས་ཅན་ལྷོ་བྲག་དཀར་སྟོན་གྱིས། །གཞན་ལ་མེད་པའི་གེགས་སེལ་འདི་འདྲ་་་་་
ཞུས༑ །ཡི་གེ་གཞན་ལ་སྤེལ་བར་མི་བྱ་སྟེ། །སྒོམ་ལ་འཕྲད་གེགས་བྱུང་ན་ཞལ་་་་་་་་
གདམས་གདབ། །ས་མཱཔྟ་མི་ཐཱི།། དགེའོ།། ༄༅། །གེགས་སེལ་གླིང་གཞི་མ་་་་
བཞུགས་སོ། །ན་མོ་གུ་རུ། །འཁོར་འདས་ཀྱི་ཆོས་ཐམས་ཅད་སྐྱེད་པའི་ས་བོན་བག་་་་་་་
ཆགས་ཀྱི་ཚུལ་དུ་ཀུན་གཞི་ལ་ཡོད། དེའི་ས་བོན་ལུས་ལ་ཡི་གེའི་ཚུལ་དུ་གནས་པར་་་་
རླུང་སེམས་འདུས་ཏེ། དེས་སེམས་ཀུན་གཞི་བྱིན་གྱིས་བརླབས་ནས་ཉམས་སེམས་ལ་་་
འཆར་བ་ལ་སོགས་པ་སྟེ། ཡི་གེ་རྣམས་ཀྱི་གནས་ཀྱང་བདེ་མཆོག་ཕྱི་མ་ལས། སྲིད་་་
པ་གངས་རི་ཐམས་ཅད་དང༌། །འཇིག་རྟེན་པ་དང་འཇིག་རྟེན་འདས། །བྷ་གའི་ས་་་་་
བོན་དཀྱིལ་འཁོར་བཀོད། །ཆོས་འབྱུང་ཞེས་ནི་རབ་ཏུ་བརྗོད། །ཅེས་གསུངས་སོ། །
གསང་འདུས་ལྟར་ན་རིགས་དྲུག་གི་ས་བོན་མགོ་ལ་ཡོད་པར་བཞེད་དེ། རྡོ་རྗེ་ཕྲེང་བ་་་་་་
ལས༑ འཁོར་ལོ་རྣམས་ཀྱི་དང་པོ་ནི། །སྒོ་ལྔར་ཡང་དག་རླུང་ལྔ་རྒྱུ། །ཕྱི་དང་ནང་་་
གི་རྟེན་འབྲེལ་ལ། །ཆགས་དང་འཇིག་པ་དག་གིས་ནི། །རིགས་དྲུག་སྐྱེ་བ་དག་ཡིན་་་
ཏེ༑ །མ་ཆགས་པ་ལས་གྲོལ་བར་འདོད། །ཅེས་སོ། །དཔལ་དུས་འཁོར་གྱི་བཞེད་
པས་ལུས་ཐམས་ཅད་ལ་ཁྱབ་པར་བཞེད་དེ། །དམ་པ་དང་པོའི་འགྲེལ་པ་པདྨ་དཀར་པོ་་
ལས་ཡི་གེ་འདི་རྣམས་བག་ཆགས་ཀྱི་རྟེན་ཡིན་ལ་བག་ཆགས་ཀྱིས་ལུས་ཐམས་ཅད་ལ་་་་་
ཁྱབ་པས་ན་མགོ་མཇུག་མེད་པར་ཁྱབ་པ་ཡིན་ནོ། །ཞེས་བཤད་དོ། །སངས་རྒྱས་་་་
ཐོད་པའི་དགོངས་པས་སྙིང་ག་ན་གནས་པར་བཞེད་དེ། ས་བོན་གཙོ་ཆེར་གང་དུ་གནས་
95

པ་དེར། སེམས་ཀྱང་གནས་ཞེས་གསུངས་སོ། །འབྱུང་བ་མེའི་ས་བོན་ཧེ་བཀྲའི་་་་་་
ལུགས་ཀྱིས་ལྟེ་བ་ན་གནས་པར་འདོད། བདེ་མཆོག་པ་རྣམ་ཤེས་ཀྱི་རྟེན་སྙིང་ཡིན་པས་་
རྣམ་ཤེས་མེ་དང་འབྲེལ་བར་བཞེད་དོ། །རྡོ་རྗེ་གདན་བཞི་ནས། སྟེང་གི་རླུང་དང་་་་་་
འབྲེལ་བ་དྲོད་ཀྱི་རང་བཞིན་ཏེ། དེ་དང་དེ་ན་མེ་ཡི་རང་བཞིན་གནས། ས་བོན་ཟེར།
ཞེས་མགྲིན་པ་ན་གནས་པར་བཞེད། སངས་རྒྱས་ཐོད་པ་ནས། གང་ཞིག་བདེ་དང་་་་་
འབྲེལ་བར་མེ་ཡི་ས་བོན་གནས། །ཞེས་ཀླད་པ་ན་གནས་པར་བཞེད། གསང་འདུས་་
ནས༑ རྣམ་ཤེས་ཀྱི་རྟེན་ལུས་མཐའ་དག་ཡིན་པས་ལུས་མཐའ་དག་ལ་གནས་ཏེ། དེ་་
དང་དེ་གཉིས་འབྲེལ་བ་དྲོད་ཡིན་པས་དྲོད་ཀྱང་མཐའ་དག་ནས་ལྡང་གསུང་ངོ་། ་།་་་་་
བཛྲ་གསང་གནས་ན། དུས་འཁོར་པ་ལྟེ་བ་ན་གནས་པར་བཞེད་དོ། །ཞེས་ཀྱང་་་་་་་
གསུང་ངོ༌། །ས་མཱཔྟ་མི་ཐཱི།། ༈ ཆུ་ཕོ་རྟའི་དབྱུག་པའི་ཚེས་ཉི་ཤུ་ལྔ། ཉི་མ་ཕྱེ་མ་་
རེད༑ བཟའ་ཟླ་བ། སྐར་མ་བྲེ་ལ་བབ་པའི་ཚེ། དཔལ་ས་སྐྱའི་ཡང་དགོན་དུ།
བདག་ཉིད་ཆེན་པོ་འཇམ་པའི་དབྱངས་ལ་ཁོ་བོ་གཅིག་པུས་གཉིས་སུ་མེད་པར་ཞུས་ཏེ།
ཐུགས་ལ་ཆེར་བཏགས་ནས་མཛུབ་ཁྲིད་དུ་གནང་སྟེ། སྣོད་མ་ཡིན་པ་ལ་བཀའ་རྒྱའང་་་་
བཏབ་བོ།། ཨཻ།། དགེའོ།།